b'\n_START_ARTICLE_\nPanethova celica\n_START_SECTION_\nMorfolo\xc5\xa1ke zna\xc4\x8dilnosti\n_START_PARAGRAPH_\nSo piramidne oblike, jedro pa je okroglo z dobro vidnim jedrcem. V vrhnjem (apikalnem) delu so prisotna eozinofilno obarvana sekrecijska zrnca, s pomo\xc4\x8djo elektronskega mikroskopa pa je sta dobro vidna Golgijev aparat in endoplazemski retikulum, kar je pravzaprav zna\xc4\x8dilnost za celice, ki sintetizirajo mnogo beljakovin.\n_START_SECTION_\nSekrecijska aktivnost\n_START_PARAGRAPH_\nPanethove celice izlo\xc4\x8dajo v glavne alfa defenzine, majhne kationske beljakovine, ki delujejo v glavnem proti bakterijam; znani so tudi pod imenom kriptidini. Izlo\xc4\x8dajo tudi lizocim in fosfolipazo A2, ki imata tudi proti-mikrobni u\xc4\x8dinek, ter tumor-nekrotizirajo\xc4\x8di faktor \xce\xb1, ki ima vlogo pri odgovoru na oku\xc5\xbebe in tkivne po\xc5\xa1kodbe. Tovrsten sekret omogo\xc4\x8da proti-mikrobni u\xc4\x8dinek na \xc5\xa1iroki spekter mikrobov, kot so bakterije, glive in virusi.'